Sanata Shehu Sani yayi kaca-kaca da 'yan a-mutun Shugaba Buhari ▷ NAIJA.NG
Sanata Shehu Sani yayi kaca-kaca da 'yan a-mutun Shugaba Buhari
Fitaccen Sanatan nan kuma mamba a majalisar dattijan Najeriya dake wakiltar mazabar Kaduna ta tsakiya Sanata Shehu Sani yayi kaca-kaca da masu kiran kan su 'yan amutun shugaba Buhari, inda ya bayyana su a matsayin mayaudara masu son kare muradun kansu-da-kansu kawai.
Sanatan yayi wannan ikirarin ne a shafin sa na Tuwita a jiya inda yake shagube ga da yawa daga cikin na su a cikin wani irin salo na zolaya da kuma hannun-ka-mai-sanda.
KU KARANTA: An tsimci gawar wani jigo a jam'iyyar APC a Katsina
NAIJ.com dai ta samu cewa Sanatan dai ya kuma bayyana cewa da yawa daga cikin masu kiran kansu da wannan sunan a yanzu ba su kira kansu da hakan ba a lokacin da shugaban bai zama kowa ba sannan kuma tabbas da zaran ya sauka za su sake gudun sa.
Mai karatu dai zai iya tuna cewa a cikin satin da ya gabata ma dai mun ruwaito maku cewa Sanata Shehu Sani ya bayyana cikakken goyon bayan sa ga daya daga cikin jikon jam'iyyar ta APC Cif Bola Tinubu game rashin dacewar ba Shugaba Muhammadu Buhari tikitin takara a 2019 kai tsaye.
Dangote children Airtel data balance Latest ankara long gown styles The richest black woman in the world National identity card
Sanata Shehu Sani yace fau-fau ba zai daina cirewa APC zani a kasuwa ba